Зиратлар да рәсмиләшер

	Узган атна азагында Мөтеравылда халык җыены булып  үтте.  Көн  кадагына  чүп-чар  җыю,  “Җирле  инициативаларга  булышлык  күрсәтү”  программасы  проектлары,  электр энергиясен  куллану  буенча килешүләр  имзалау  һәм  зиратларны  рәсмиләштерү  сораулары чыгарылган иде. Соңгысына тулырак  тукталырбыз,  чөнки: “Авыл  каберлекләрен  шәхси эшмәкәрләр  арендага  алмакчы”, -  дигән  коточкыч  имеш-мимеш Мөтеравыл халкы арасында киң таралган. 	 Халыкны  тынычландырыр  өчен авыл  администрациясе  башлыгы Хәсән  Бәдретдинов  җыелышны шушы сораудан башлады да.  -  Күптән  түгел  безнең  төбәк  авыл администрацияләре  башлыклары,  шул  исәптә  мин  дә,  торак пунктларда  булган  зиратларны рәсмиләштерүне  таләп  иткән өлкә  прокуратурасы  йөкләмәсе алды.  Документта  каберлекләр территорияләрен  межалау  һәм аны  официаль  реестрга  теркәү турында  сүз  бара.  Бу  эш  авыл администрацияләре  яки  башка субъект  тарафыннан  эшләнергә мөмкин.  Авыл  советы  керемнәрне үз  өстенә  алып,  зиратларны рәсмиләштерсә,  бу  юнәлештә  зур үзгәрешләр  булмаячак.  Бары  тик мәетләр һәм яңа каберләр тиешле формада исәпкә алынып барылыр. Бүген бу эш бер авылда да диярлек җайга  салынмаган,  күбесе  очракта  җирле  хакимияткә  мәетнең  үлү сәбәбе  турында  да,  аны  җирләргә рөхсәт иткән кәгазьләр дә бирелми.  
	Ринат СӨННӘТОВ	
Туган як

	№ --- | 15.12.2017	


